Likumprojekts

**Grozījumi likumā "Par piesārņojumu"**

Izdarīt likumā "Par piesārņojumu" (Latvijas Republikas Saeimas un Ministru Kabineta Ziņotājs, 2001, 9. nr.; 2002, 16. nr.; 2004, 2. nr.; 2005, 5. nr.; 2006, 9. nr.; 2007, 21., 23. nr.; 2009, 12. nr.; Latvijas Vēstnesis, 2009, 205. nr.; 2010, 104., 206. nr.; 2011, 120. nr.; 2013, 36. nr.; 2014, 38. nr.; 2016, 123. nr.) šādus grozījumus:

1. Aizstāt visā likumā vārdus "reģionālā vides pārvalde" (attiecīgā skaitlī un locījumā) ar vārdiem "Valsts vides dienests" (attiecīgā locījumā).

2. Aizstāt visā likumā vārdus "interneta mājaslapa" (attiecīgā locījumā), "interneta mājas lapa" (attiecīgā locījumā) un "tīmekļa vietne" (attiecīgā locījumā) ar vārdu "tīmekļvietne" (attiecīgā locījumā).

3.  1. pantā:

papildināt 1. punktu pēc vārda "vidi" ar vārdiem "vai ietekmēt iekārtai piemērojamās emisijas robežvērtības";

aizstāt 1.1punktā vārdus "kompetentās iestādes" ar vārdiem "Valsts vides dienesta";

papildināt pantu ar 1.2punktu šādā redakcijā:

"12) **bīstamas vielas** – vielas vai maisījumi, kas saskaņā ar Eiropas Parlamenta un Padomes 2008. gada 16. decembra regulu Nr. 1272/2008 par vielu un maisījumu klasificēšanu, marķēšanu un iepakošanu un ar ko groza un atceļ direktīvas 67/548/EEK un 1999/45/EK un groza regulu (EK) Nr. 1907/2006, klasificējami kādā no šajā regulā uzskaitītajām bīstamības klasēm;";

aizstāt 19. punktā vārdus "saistītās emisiju robežvērtības" ar vārdiem "saistītie emisiju līmeņi";

aizstāt 20. punktā vārdus "kompetentā iestāde vai persona, ja kompetentā iestāde tai devusi" ar vārdiem "Valsts vides dienests vai persona, ja Valsts vides dienests tai devis".

4. Papildināt 3. panta ceturto daļu ar 3. punktu šādā redakcijā:

"3) gaisu piesārņojošo vielu emisiju samazināšanas mērķu noteikšanai un izpildei, kā arī gaisa piesārņojuma samazināšanas rīcības plānu izstrādei."

5. Aizstāt 5. panta 4. punktā vārdus "ķīmisko produktu, kā arī organismu" ar vārdu "maisījumu".

6.  6. pantā:

papildināt pantu ar 3.1daļu šādā redakcijā:

"(31) Operatoram ir pienākums sniegt Valsts vides dienestam nepieciešamo atbalstu, lai tas varētu veikt inspekcijas un apmeklējumus klātienē, ņemt paraugus un vākt informāciju, kura Valsts vides dienestam ir nepieciešama vides aizsardzības normatīvajos aktos noteikto prasību un atļaujā izvirzīto nosacījumu izpildes kontrolei.";

izteikt ceturto daļu šādā redakcijā:

"(4) Ja ir pārkāptas vides aizsardzības normatīvajos aktos noteiktās prasības vai atļaujas nosacījumi vai ir apdraudēta to turpmākā ievērošana, operators par to nekavējoties paziņo Valsts vides dienestam un rīkojas tā, lai nodrošinātu, ka iekārtas normāla darbība tiek atjaunota visīsākajā laikā vai attiecīgi tiek novērsts iespējamais vides aizsardzības normatīvajos aktos noteikto prasību vai atļaujas nosacījumu ievērošanas apdraudējums. Valsts vides dienests pieprasa operatoram veikt nepieciešamos pasākumus, lai atjaunotu iekārtas normālu darbību un atbilstību vides aizsardzības normatīvajos aktos noteiktajām prasībām un atļaujā izvirzītajiem nosacījumiem.";

izslēgt piektajā daļā vārdu "attiecīgajai".

7.  10. pantā:

izteikt panta nosaukumu šādā redakcijā:

"**10. pants. Emisijas robežvērtība, līmenis un limits**";

papildināt pantu ar piekto daļu šādā redakcijā:

"(5) Emisijas līmenis, kas saistīts ar labākajiem pieejamiem tehniskajiem paņēmieniem, ir tāds emisijas līmenis, kas sasniegts parastos iekārtas ekspluatācijas apstākļos, izmantojot labākos pieejamos tehniskos paņēmienus, kuri ietverti secinājumos par labākajiem pieejamiem tehniskajiem paņēmieniem, un kas izteikts kā vidējais rādītājs konkrētā laikposmā atbilstoši noteiktiem atsauces nosacījumiem."

8.  11. pantā:

aizstāt pirmās daļas 2. punktā vārdus "robežvērtības un limitus" ar vārdiem " robežvērtības, emisijas līmeņus, kas saistīti ar labākajiem pieejamiem tehniskajiem paņēmieniem, un emisijas limitus";

papildināt otro daļu ar 21. punktu šādā redakcijā:

"21) prasības titāna dioksīda ražošanas iekārtu emisiju novēršanai, kontrolei un monitoringam.";

izslēgt trešo daļu.

9. Papildināt likumu ar 16.1 un 16.2pantu šādā redakcijā:

"**16.1 pants. Gaisu piesārņojošo vielu emisiju uzskaite valsts līmenī**

(1) Valsts kopējo gaisu piesārņojošo vielu emisijas aprēķinu veikšanu un emisiju prognožu izstrādi nodrošina valsts sabiedrība ar ierobežotu atbildību "Latvijas Vides, ģeoloģijas un meteoroloģijas centrs" sadarbībā ar citām iesaistītajām institūcijām.

(2) Ministru kabinets nosaka kārtību, kādā tiek veikti gaisu piesārņojošo vielu emisijas aprēķini un novērtēta gaisa piesārņojuma ietekme uz ekosistēmām, un institūcijas, kas ir iesaistītas aprēķinu veikšanā, kā arī prasības par sabiedrībai un Eiropas Komisijai sniedzamo informāciju.

**16.2 pants. Gaisa piesārņojuma samazināšana valsts līmenī**

(1) Lai samazinātu gaisa piesārņojuma radīto negatīvo ietekmi uz cilvēku veselību un vidi, Ministru kabinets nosaka sēra dioksīda, slāpekļa oksīda, gaistošo organisko savienojumu (izņemot metānu, amonjaku un daļiņas PM2,5) emisijas samazināšanas mērķus laikposmam no 2020. līdz 2029. gadam un pēc 2030. gada.

(2) Lai nodrošinātu gaisa piesārņojuma samazināšanos un normatīvajos aktos noteikto emisijas samazināšanas mērķu izpildi, Vides aizsardzības un reģionālās attīstības ministrija organizē gaisa piesārņojuma samazināšanas rīcības plāna izstrādi un koordinē tā īstenošanu. Rīcības plānu izstrādā sadarbībā ar Zemkopības ministriju, Ekonomikas ministriju, Satiksmes ministriju, Finanšu ministriju, Veselības ministriju, kā arī citām institūcijām, ja to pieņemtajiem lēmumiem ir tieša vai pakārtota ietekme uz gaisu piesārņojošo vielu emisiju. Ministru kabinets nosaka rīcības plāna saturu, kā arī kārtību, kādā veicama rīcības plāna izstrāde un sniedzami pārskati par tā izpildi.

(3) Šā panta otrajā daļā minēto rīcības plānu apstiprina Ministru kabinets.

(4) Zemkopības ministrija, Ekonomikas ministrija, Satiksmes ministrija, Finanšu ministrija, Veselības ministrija, kā arī citas institūcijas, kuru pieņemtajiem lēmumiem ir tieša vai pakārtota ietekme uz gaisu piesārņojošo vielu emisiju, organizējot un plānojot savu darbību vai nozaru politiku, ņem vērā Ministru kabineta noteiktos gaisu piesārņojošo vielu emisijas samazināšanas mērķus un īsteno rīcības plānā noteiktos pasākumus."

10.  17. pantā:

izteikt pirmo daļu šādā redakcijā:

"(1) Ja tiek vai var tikt pārsniegti konkrēta veida piesārņojumam noteiktie vides kvalitātes normatīvu robežlielumi, kā arī citos normatīvajos aktos noteiktajos gadījumos Vides aizsardzības un reģionālās attīstības ministrija vai citas institūcijas, kurām šāds pienākums noteikts normatīvajos aktos, izstrādā vides kvalitātes normatīvu ieviešanas programmas vai rīcības programmas piesārņojuma samazināšanai atsevišķā teritorijā vai valstī kopumā. Programmā norāda vismaz piesārņojuma samazināšanas mērķus un veicamos pasākumus, kā arī programmas finansēšanas avotus. Minēto programmu apstiprina Ministru kabinets.";

izslēgt otro daļu;

izteikt trešo daļu šādā redakcijā:

"(3) Ja konkrētas pašvaldības teritorijā tiek vai var tikt pārsniegti gaisu piesārņojošajām vielām noteiktie vides kvalitātes normatīvi, attiecīgā pašvaldība sadarbībā ar Vides aizsardzības un reģionālās attīstības ministriju izstrādā rīcības programmu gaisa piesārņojuma samazināšanai konkrētajā teritorijā un īsteno tajā noteiktos pasākumus. Rīcības programmu apstiprina pašvaldība, pirms apstiprināšanas to saskaņojot ar Vides aizsardzības un reģionālās attīstības ministriju. Rīcības programmas saturu, kā arī tās izstrādāšanas un pārskatu sniegšanas kārtību nosaka Ministru kabinets."

11. Izslēgt 19. panta trešajā daļā vārdus "vai turpinātu".

12. Aizstāt 20. panta sestās daļas ievaddaļā un 2. punktā vārdus "kompetentā institūcija" (attiecīgā locījumā) ar vārdiem "Vides pārraudzības valsts birojs" (attiecīgā locījumā).

13. Izteikt 21. panta piektās daļas 13. un 14. punktu šādā redakcijā:

"13) pamatojas uz secinājumiem par labākajiem pieejamiem tehniskajiem paņēmieniem. Veicot darbības, kurām atļaujas izsniegšanas vai atļaujas pārskatīšanas brīdī nav piemērojamu secinājumu par labākajiem pieejamiem tehniskajiem paņēmieniem, izmanto Eiropas Komisijas izstrādāto labāko pieejamo tehnisko paņēmienu vadlīniju dokumentu vai informāciju par labākajiem pieejamiem tehniskajiem paņēmieniem, kuru publicējušas starptautiskās organizācijas;

14) nodrošina, ka iekārtas radītā emisija nepārsniedz emisijas līmeni, kas saistīts ar labākajiem pieejamiem tehniskajiem paņēmieniem."

14. Izslēgt 22. panta pirmajā daļā vārdu "turpināšanai".

15. Izslēgt 24.1panta 3.1daļā vārdu "attiecīgajai".

16. Aizstāt 25. panta otrās daļas 1. punktā vārdus "atzinumu par ietekmes uz vidi novērtējuma ziņojumu" ar vārdiem "atzinumu par paredzētās darbības akceptu".

17. Aizstāt 27. panta 2.1daļā vārdus "kompetentās institūcijas"  ar vārdiem "Valsts vides dienesta".

18.  28. pantā:

papildināt pirmo daļu ar otro teikumu šādā redakcijā:

"Operators ir atbildīgs par iesniegumā norādītās informācijas patiesumu.";

aizstāt trešajā daļā vārdu "to" ar vārdiem "paredzētās darbības akceptu";

izteikt septīto daļu šādā redakcijā:

"(7) Valsts vides dienests papildus Administratīvā procesa likumā noteiktajiem gadījumiem var atcelt izsniegto atļauju vai atteikties izsniegt jaunu atļauju, ja tiek konstatēts, ka operators:

1) sniedzis nepatiesu vai maldinošu informāciju;

2) nesniedz Valsts vides dienesta pieprasīto informāciju, kas nepieciešama lēmuma pieņemšanai par atļaujas izsniegšanu, atļaujas pārskatīšanu un atjaunošanu, uzsākot jaunu A vai B kategorijas darbību vai veicot būtiskas izmaiņas esošajā A vai B kategorijas darbībā;

3) pārkāpj vides aizsardzības normatīvo aktu prasības vai atļaujas nosacījumus;

4) triju gadu laikā no A vai B kategorijas atļaujas spēkā stāšanās dienas nav uzsācis piesārņojošo darbību.";

izslēgt astoto, devīto un desmito daļu.

19.  29. pantā:

izslēgt pirmajā daļā vārdus "un kuras jau tiek veiktas vai tiek uzsāktas ne vēlāk kā gadu pēc Ministru kabineta noteiktā termiņa";

izslēgt otro, trešo, ceturto un piekto daļu.

20.  30. pantā:

izteikt pirmo daļu šādā redakcijā:

"(1) Pirms darbības izmaiņas operators Ministru kabineta noteiktajā termiņā paziņo par to Valsts vides dienestam. Valsts vides dienests izvērtē, vai šī izmaiņa uzskatāma par būtisku izmaiņu un vai ir nepieciešams izdarīt grozījumus atļaujas nosacījumos, un informē par to operatoru. Darbības izmaiņa, kuras rezultātā iekārtas darbības rādītāji pārsniedz šā likuma pielikumos minētos rādītājus, ir būtiska izmaiņa.";

izteikt trešās daļas pirmo teikumu šādā redakcijā:

"Ja mainās iekārtas operators, Valsts vides dienests, pamatojoties uz operatora iesniegumu, precizē atļauju, ierakstot tajā datus par jauno operatoru, taču nemainot atļaujas nosacījumus un – siltumnīcefekta gāzu emisijas atļaujas gadījumā – tās termiņu.";

papildināt ceturto daļu ar ceturto teikumu šādā redakcijā:

"Valsts vides dienests savā tīmekļvietnē ievieto informāciju par operatora veiktajiem un pamatziņojumā norādītajiem pasākumiem teritorijas sakārtošanai atbilstošā stāvoklī."

21.  31. pantā:

izteikt pirmās daļas 1. punktu šādā redakcijā:

"1) emisijas robežvērtības un limitus piesārņojošām vielām, kuras varētu tikt emitētas no iekārtas, ievērojot attiecīgās vielas raksturu un iespējamo piesārņojuma pārnesi no vienas vides citā (ūdens, gaiss, augsne), kā arī citu veidu emisijas limitus. A kategorijas darbībām atļaujā ietver emisijas līmeņus, kas saistīti ar labākajiem pieejamiem tehniskajiem paņēmieniem;";

papildināt pirmās daļas 3. punktu pēc vārda "pārskatu" ar vārdiem "un citu nepieciešamo informāciju";

aizstāt pirmās daļas 4. punktā vārdus "ķīmiskos produktus" ar vārdu "maisījumus";

aizstāt pirmās daļas 5. punktā vārdus "pirms nodošanas ekspluatācijā vai pēc rekonstrukcijas" ar vārdiem "pēc nodošanas ekspluatācijā vai pēc pārbūves";

papildināt pirmo daļu ar 7.1punktu šādā redakcijā:

"71) prasības atbilstoši ietekmes uz vidi novērtējuma atzinumā izvirzītajiem nosacījumiem tām piesārņojošajām darbībām, kurām veikts ietekmes uz vidi novērtējums un saņemts paredzētās darbības akcepts;";

izteikt trešo daļu šādā redakcijā:

"(3) A kategorijas atļaujā piesārņojošo vielu emisijas robežvērtības nosaka tā, ka iekārtas normāla darba režīmā tās nepārsniedz emisijas līmeni, kas noteikts secinājumos par labākajiem pieejamiem tehniskajiem paņēmieniem (ja tādi ir publicēti) vai labāko pieejamo tehnisko paņēmienu vadlīniju dokumentā. Nosakot emisijas robežvērtības, ņem vērā šādus apsvērumus:

1) emisijas robežvērtības attiecas uz tiem pašiem vai īsākiem periodiem un tiem pašiem darbības nosacījumiem, no kuriem atvasināti emisijas līmeņi, kas saistīti ar labākajiem pieejamiem tehniskajiem paņēmieniem;

2) emisijas robežvērtības neattiecas uz šā panta trešās daļas 1. punktā norādītajiem apstākļiem, bet operators ar ikgadēja emisijas monitoringa rezultātiem Valsts vides dienestam pierāda, ka, iekārtai strādājot normālā darba režīmā, emisija nepārsniedz emisijas līmeņus, kas saistīti ar labākajiem pieejamiem tehniskajiem paņēmieniem.";

izteikt sestās daļas pirmo teikumu šādā redakcijā:

"Valsts vides dienests A kategorijas darbībām var piešķirt atkāpes no emisijas līmeņa, kas noteikts secinājumos par labākajiem pieejamiem tehniskajiem paņēmieniem (ja tādi ir publicēti) vai labāko pieejamo tehnisko paņēmienu vadlīniju dokumentā. Atkāpes piešķir, ja operators, pamatojoties uz normatīvajos aktos noteikto vides kvalitātes normatīvu, kā arī iekārtas ģeogrāfiskā izvietojuma un iekārtas tehnisko raksturlielumu izpētes rezultātiem, pierāda, ka minēto emisijas līmeņu piemērošana rada izmaksas, kuras ir nesamērīgi augstas salīdzinājumā ar vides apdraudējumu.";

izteikt septītās daļas otro teikumu šādā redakcijā:

"Pēc noteiktā pārejas perioda operators nodrošina, ka to iekārtu darbība, kuras tiek izmantotas jaunu produktu vai ražošanas procesu pētīšanai, izstrādei vai pārbaudei, atbilst emisijas līmenim, kas noteikts secinājumos par labākajiem pieejamiem tehniskajiem paņēmieniem (ja tādi ir publicēti) vai labāko pieejamo tehnisko paņēmienu vadlīniju dokumentā. Minēto iekārtu darbību pārtrauc, ja pēc noteiktā pārejas perioda operators nevar nodrošināt noteiktā emisijas līmeņa ievērošanu."

22.  32. pantā:

izteikt panta nosaukumu šādā redakcijā:

"**32. pants. A un B kategorijas atļauju pārskatīšana un atjaunošana**";

papildināt pantu ar 1.1daļu šādā redakcijā:

"(11) Ja piesārņojošas darbības ietekme uz cilvēka veselību vai vidi atļaujas izsniegšanas brīdī nav pietiekami noskaidrota, tad, atļauju izsniedzot, nosaka tās pārskatīšanas termiņu, kas nepārsniedz trīs gadus.";

izteikt trešās daļas 2. punktu šādā redakcijā:

"2) Eiropas Komisija ir izdevusi jaunus secinājumus par labākajiem pieejamiem tehniskajiem paņēmieniem šā likuma [1. pielikumā](https://likumi.lv/doc.php?id=6075#piel1) norādītajām piesārņojošām darbībām (iekārtām). Atļaujas pārskatīšanu veic ne vēlāk kā četrus gadus pēc tam, kad Eiropas Komisija ir publicējusi minētos secinājumus;";

izslēgt 3.2daļu;

izslēgt ceturtajā daļā vārdu "attiecīgajā";

izslēgt piekto daļu.

23. Izslēgt 32.1panta astotajā daļā vārdu "attiecīgajai".

24.  32.9pantā:

izteikt pirmo daļu šādā redakcijā:

"(1) Iekārtas darbību aptur, ja nav saņemta nepieciešamā A vai B kategorijas piesārņojošas darbības atļauja, saskaņā ar šā likuma 24. pantu paziņots par C kategorijas darbību vai saņemta siltumnīcefekta gāzu emisijas atļauja. Tas neattiecas uz gadījumiem, kad A vai B kategorijas piesārņojošas darbības atļauja apturēta vai izsniegtā atļauja atcelta apstrīdēšanas procedūras ietvaros.";

papildināt 5.1daļu pēc vārda "nosacījumu" ar vārdiem "vai vides aizsardzības normatīvo aktu prasību".

25.  32.10pantā:

izteikt pirmo daļu šādā redakcijā:

"(1) Pirms iekārtas darbības apturēšanas Valsts vides dienesta ģenerāldirektors vai viņa vietnieks izdod un nosūta iekārtas operatoram brīdinājumu par iekārtas darbības iespējamo apturēšanu, ja netiks novērsti brīdinājumā minētie pārkāpumi. Brīdinājums nav apstrīdams un pārsūdzams.";

izteikt ceturto daļu šādā redakcijā:

"(4) Ja operators darbību uzsāk vai veic bez nepieciešamās A vai B kategorijas piesārņojošas darbības atļaujas vai nepaziņo par C kategorijas darbību saskaņā ar šā likuma 24. pantu, vai uzsāk darbību bez siltumnīcefekta gāzu emisijas atļaujas, lēmumu par iekārtas darbības apturēšanu pieņem, operatoru iepriekš nebrīdinot."

26. Izslēgt 33. panta pirmajā daļā vārdu "attiecīgo".

27. Izteikt 34. panta pirmo daļu šādā redakcijā:

"(1) Piesārņotas un potenciāli piesārņotas vietas reģistrē reģionālās vides pārvaldes Ministru kabineta noteiktajā kārtībā. Militāri piesārņotas teritorijas reģistrē Valsts vides dienests saskaņā ar Aizsardzības ministrijas atzinumu."

28. Izteikt 35. panta pirmo daļu šādā redakcijā:

"(1) Tās zemes īpašniekam vai lietotājam, kurā ietilpst piesārņota vieta, operatoram un citām fiziskajām vai juridiskajām personām, ja to rīcībā ir ziņas par piesārņotām vai potenciāli piesārņotām vietām, kuras nav apzinātas un reģistrētas šajā likumā un citos normatīvajos aktos noteiktajā kārtībā, jāsniedz šīs ziņas Valsts vides dienestam vai attiecīgajai pašvaldībai."

29. Aizstāt 36. panta otrajā daļā vārdu "tās" ar vārdu "tā".

30. Izslēgt 39. panta otrajā daļā vārdu "attiecīgā".

31.  45. pantā:

papildināt pantu ar 1.1daļu šādā redakcijā:

"(11) Ministru kabinets nosaka operatora veiktā monitoringa pārskata veidlapas aizpildīšanas, iesniegšanas un pārbaudes kārtību.";

izslēgt otro daļu;

papildināt piekto daļu pēc vārda "dati" ar vārdiem "un monitoringa pārskats".

32. Papildināt 47. panta pirmo daļu pēc vārda "ministrija" ar vārdiem "Valsts vides dienests".

33.  48. pantā:

papildināt 3. punktu pēc vārdiem "Eiropas Komisijas" ar vārdiem "publicētos labāko pieejamo tehnisko paņēmienu vadlīniju dokumentus";

aizstāt 4. punktā vārdu "izveido" ar vārdiem "savā tīmekļvietnē izveido".

34.  49. pantā:

izteikt 1.2daļas 5. punktu šādā redakcijā:

"5) ārkārtas vides inspicēšanas procedūras. Valsts vides dienests plānā paredz ārkārtas vides inspekciju veikšanu pēc iespējas īsākā laikā un, ja nepieciešams, pirms atļaujas izsniegšanas, pārskatīšanas vai atjaunošanas, ja saņemtas sūdzības par nopietnu vides aizsardzības normatīvajos aktos noteikto prasību neievērošanu vai konstatēti nopietni negadījumi, starpgadījumi vai citas nopietnas neatbilstības vides aizsardzības jomā.";

papildināt pantu 1.4, 1.5 un 1.6 daļu šādā redakcijā:

"(14) Izstrādājot vides inspicēšanas plānu un izvēloties iekārtas, kurām veikt regulāras pārbaudes, ņem vērā šādus kritērijus:

1) konkrētās iekārtas iespējamo un reālo ietekmi uz cilvēku veselību un vidi, ņemot vērā iekārtas radīto emisiju, vietējās vides ietekmējamību un iespējamo negadījumu risku;

2) konkrētās iekārtas atbilstību izvirzītajiem atļaujas nosacījumiem;

3) operatora dalību Eiropas Savienības vides vadības un audita sistēmā (EMAS) saskaņā ar Eiropas Parlamenta un Padomes 2009. gada 25. novembra regulu (EK) Nr. 1221/2009 par organizāciju brīvprātīgu dalību Kopienas vides vadības un audita sistēmā (EMAS), kā arī par regulas (EK) Nr. 761/2001 un Komisijas lēmumu 2001/681/EK un 2006/193/EK atcelšanu.

(15) Valsts vides dienests pēc katras A kategorijas iekārtas pārbaudes sagatavo ziņojumu par veiktās pārbaudes rezultātiem un divu mēnešu laikā pēc pārbaudes veikšanas nosūta to operatoram, kā arī četru mēnešu laikā pēc pārbaudes veikšanas ievieto to savā tīmekļvietnē.

(16) Ja pārbaudes laikā konstatēts, ka operators nav ievērojis izvirzītos atļaujas nosacījumus, Valsts vides dienests sešu mēnešu laikā pēc attiecīgās pārbaudes veikšanas veic papildu apmeklējumu uz vietas, izvērtējot, vai trūkumi ir tikuši atbilstoši novērsti."

35. Izslēgt pārejas noteikumu 31. punktu.

36. Papildināt pārejas noteikumus ar 45., 46. un 47. punktu šādā redakcijā:

"45. Ministru kabinets līdz 2018. gada 1. jūlijam izdod šā likuma 11. panta otrās daļas 21. punktā, 16.1panta otrajā daļā, 16.2panta pirmajā un otrajā daļā minētos noteikumus.

46. Ministru kabinets līdz 2020. gada 1. janvārimizdod šā likuma 45. panta 1.1daļā minētos noteikumus.

47. Šā likuma 45. panta sestā daļa ir spēkā līdz šā likuma 45. panta 1.1daļā minēto noteikumu spēkā stāšanās dienai."

37. Informatīvajā atsaucē uz Eiropas Savienības direktīvām:

izteikt 11. punktu šādā redakcijā:

"11) Eiropas Parlamenta un Padomes 2012. gada 4. jūlija direktīvas [2012/18/ES](http://eur-lex.europa.eu/eli/dir/1996/82?locale=LV) par lielu ar bīstamām vielām saistītu avāriju risku pārvaldību, ar kuru groza un vēlāk atceļ Padomes direktīvu 96/82/EK;";

izslēgt 12. punktu;

papildināt informatīvo atsauci uz Eiropas Savienības direktīvām ar 17. un 18. punktu šādā redakcijā:

"17) Eiropas Parlamenta un Padomes 2015. gada 25. novembra direktīvas (ES) 2015/2193 par ierobežojumiem attiecībā uz dažu piesārņojošu vielu emisiju gaisā no vidējas jaudas sadedzināšanas iekārtām;

18) Eiropas Parlamenta un Padomes 2016. gada 14. decembra direktīvas (ES) 2016/2284 par dažu gaisu piesārņojošo vielu valstu emisiju samazināšanu un ar ko groza direktīvu 2003/35/EK un atceļ direktīvu 2001/81/EK."

38.  1. pielikumā:

izteikt pirmās daļas 1. punktu šādā redakcijā:

"1) sadedzināšanas iekārtas, kuru nominālā ievadītā siltuma jauda ir 50 megavati un vairāk un uz kurām attiecas normatīvie akti par kārtību, kādā novērš, ierobežo un kontrolē gaisu piesārņojošo vielu emisiju no sadedzināšanas iekārtām;";

izteikt trešās daļas 1. punktu šādā redakcijā:

"1) iekārtas klinkera cementa ražošanai rotācijas krāsnīs, kuru ražošanas jauda pārsniedz 500 tonnas produkcijas dienā, vai citu veidu krāsnīs, kuru jauda ir lielāka par 50 tonnām dienā, vai iekārtas kaļķu ražošanai rotācijas krāsnīs, kuru ražošanas jauda pārsniedz 50 tonnas produkcijas dienā;";

aizstāt piektās daļas 2. punkta ievaddaļā vārdus "līdzsadedzināšanas iekārtas ar šādu jaudu" ar vārdiem "līdzsadedzināšanas iekārtas, uz kurām attiecas normatīvie akti par prasībām atkritumu sadedzināšanai un atkritumu sadedzināšanas iekārtu darbībai, ar šādu jaudu";

papildināt piektās daļas 4. punktu pēc vārda "poligoni" ar vārdiem "saskaņā ar Atkritumu apsaimniekošanas likumu";

papildināt sestās daļas 8. punktu pēc vārda "temperatūrās" ar vārdiem "vai grafitizāciju".

Vides aizsardzības un

reģionālās attīstības ministra vietā –

iekšlietu ministrs

Rihards Kozlovskis